b'\n_START_ARTICLE_\nSandra B\xc3\xb6ll\n_START_SECTION_\nIdrettskarriere\n_START_PARAGRAPH_\nB\xc3\xb6ll kom p\xc3\xa5 andreplass p\xc3\xa5 100 meter hekk under det danske U18-mesterskapet i friidrett i 2011, og kom p\xc3\xa5 fjerdeplass i h\xc3\xb8ydehopp og diskos. I det danske mesterskapet innend\xc3\xb8rs i 2012 ble hennes beste plassering femteplass i h\xc3\xb8ydehopp, og i det danske juniormesterskapet innend\xc3\xb8rs fikk hun gull i h\xc3\xb8ydehopp og bronse i lengdehopp. I 2013 kom hun p\xc3\xa5 andreplass i femkamp under det danske mesterskapet i mangekamp innend\xc3\xb8rs. Hun deltok i det danske mesterskapet i friidrett innend\xc3\xb8rs 2013 kom hun p\xc3\xa5 fjerdeplass i h\xc3\xb8ydehopp, og i det danske juniormesterskapet innend\xc3\xb8rs fikk hun bronse i h\xc3\xb8ydehopp og kulest\xc3\xb8t. I europacupen for klubblag (gruppe B) vant hun h\xc3\xb8ydehopp, og hun fikk bronse i h\xc3\xb8ydehopp under Dansk mesterskap i friidrett 2013._NEWLINE_I Dansk mesterskap i friidrett innend\xc3\xb8rs 2014 kom hun p\xc3\xa5 fjerdeplass i h\xc3\xb8ydehopp, men n\xc3\xa5dde ikke finalen i 60 meter hekk. Hun deltok i det danske U23-mesterskapet innend\xc3\xb8rs, og fikk der gull i h\xc3\xb8ydehopp, s\xc3\xb8lv i kulest\xc3\xb8t og lengdehopp, og bronse p\xc3\xa5 60 meter hekk. Hun kom p\xc3\xa5 14.-plass i sjukamp i Firenze Multistars, med 4753 poeng, og fikk bronse i Nordisk U23-mesterskap i mangekamp 2014, med 4809 poeng. Under europacupen i mangekamp (Second league) satte hun personlig rekord i sjukamp, med 5047 poeng. Hun deltok i Nordisk-baltisk U23-mesterskap i friidrett 2014, og kom der p\xc3\xa5 femteplass i h\xc3\xb8ydehopp. I Dansk mesterskap i friidrett 2014 kom hun p\xc3\xa5 andreplass i h\xc3\xb8ydehopp og niendeplass i lengdehopp, og hun fikk s\xc3\xb8lv i sjukamp under det danske mesterskapet i mangekamp 2014, med ny personlig rekord p\xc3\xa5 5084 poeng. Hun fikk fem medaljer i det danske U23-mesterskapet utend\xc3\xb8rs; hun vant 200 meter og lengdehopp, og fikk s\xc3\xb8lv i h\xc3\xb8ydehopp, kulest\xc3\xb8t og 100 meter hekk._NEWLINE_Hun kom p\xc3\xa5 19.-plass i sjukamp under Firenze Multistars i 2015. Hun deltok i europacupen i friidrett for klubblag (gruppe A), og kom der p\xc3\xa5 sjetteplass i h\xc3\xb8ydehopp og sjuendeplass i spydkast, og laget hennes, Sparta, kom p\xc3\xa5 femteplass p\xc3\xa5 4 x 100 meter stafett. I Nordisk U23-mesterskap i mangekamp 2015 fikk hun bronse, med 5242 poeng, som var ny personlig rekord. Hun fikk gull p\xc3\xa5 4 x 100 meter stafett under Dansk mesterskap i friidrett 2015, og fikk bronse p\xc3\xa5 200 meter, og hun fikk s\xc3\xb8lv i sjukamp under Dansk mesterskap i mangekamp 2015. I det danske U23-mesterskapet i friidrett vant hun 400 meter og fikk bronse i diskos og kulest\xc3\xb8t. _NEWLINE_I 2016 deltok Sparta AM i gruppe A i europacupen for klubblag, og kom der p\xc3\xa5 sjuendeplass p\xc3\xa5 200 meter. Sparta kom her p\xc3\xa5 sjetteplass p\xc3\xa5 4 x 100 meter stafett og 4 x 400 meter stafett. Hun forbedret sin personlige rekord i sjukamp til 5370 poeng i en landskamp mot Sverige, Estland og Finland, og vant denne \xc3\xb8velsen, og hun forbedret den ytterligere til 5430 poeng da hun vant KVV Meerkampen i Belgia. Hun vant sjukamp under Dansk mesterskap i mangekamp 2015, og fikk bronse i h\xc3\xb8ydehopp under Dansk mesterskap i friidrett 2015. Hun ble dansk U23-mester p\xc3\xa5 400 meter og lengdehopp i september 2016. _NEWLINE_B\xc3\xb6ll deltok i Nordisk mesterskap i friidrett innend\xc3\xb8rs 2017 (Nordenkampen), og kom der p\xc3\xa5 \xc3\xa5ttendeplass i h\xc3\xb8ydehopp. I europacupen i mangekamp komm hun p\xc3\xa5 sjetteplass i sjukamp. Hun vant sjukamp under Dansk mesterskap i mangekamp 2017, og fikk gull i lengdehopp og p\xc3\xa5 4 x 100 meter stafett under Dansk mesterskap i friidrett 2017, der hun ogs\xc3\xa5 fikk s\xc3\xb8lv i h\xc3\xb8ydehopp. I det danske mesterskapet i mangekamp innend\xc3\xb8rs 2018 vant hun femkamp med ny personlig rekord p\xc3\xa5 4059 poeng, og i det danske mesterskapet i friidrett innend\xc3\xb8rs 2018 kom hun p\xc3\xa5 tredjeplass i lengdehopp og fjerdeplass i h\xc3\xb8ydehopp. Utend\xc3\xb8rs vant hun sjukamp i Flanders Cup Combined Events, og vant ogs\xc3\xa5 sjukampen i Dansk mesterskap i mangekamp 2018. I Dansk mesterskap i friidrett 2018 deltok hun kun i kulest\xc3\xb8t, der hun kom p\xc3\xa5 femteplass.'